CELEX: C2005/229/71
Language: et
Date: 2005-09-17 00:00:00
Title: Kohtuasi T-284/05: Christos Michail'i 14. juuli 2005. aasta hagi Euroopa Ühenduste Komisjoni vastu

17.9.2005   
            
            
               ET
            
            
               Euroopa Liidu Teataja
            
            
               C 229/33
            
         Christos Michail'i 14. juuli 2005. aasta hagi Euroopa Ühenduste Komisjoni vastu
   (Kohtuasi T-284/05)
   (2005/C 229/71)
   Kohtumenetluse keel: kreeka
   Christos Michail, elukoht Brüssel (Belgia), esitas 14. juulil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat. Charalambos Meidani.
   Hageja palub Esimese Astme Kohtul:
   
               —
            
            
               tühistada vaidlustatud aktid-otsused;
            
         
               —
            
            
               kohustada komisjoni hüvitama hagejale tekitatud mittevaraline kahju summas üheksakümmend tuhat (90 000) eurot;
            
         
               —
            
            
               mõista kohtukulud välja vastavalt seaduses sätestatule.
            
         Õiguslikud alused ja peamised argumendid
   Hageja, kes on komisjoni ametnik, taotleb tema suhtes ajavahemiku 1. aprillist 2003 kuni 31. detsembrini 2003 kohta koostatud karjääriarengu aruande tühistamist ning väidetavalt kannatatud mittevaralise kahju hüvitamist. Oma hagis väidab ta, et vaidlusalune aruanne ei sisalda tema ametikoha kirjeldust, kuna ta ei töötanud viidatud hindamisperioodil ühelgi ametikohal. Lisaks sellele väidab hageja, et vaidlusalune aruanne ei sisaldanud ka kirjeldust saavutatavate spetsiifiliste eesmärkide kohta, see ei sisaldanud ühtegi põhjendust temale antud hinnangu kohta, selle koostas ebapädev asutus ja isik ning see ei lähtunud tema poolt tegelikkuses tehtud tööst, vaid see lähtus eelmise karjääriarengu aruande hinnangutest. Neid asjaolusid arvestades toob hageja esile personalieeskirjade artikli 43 ning kõigi rakendussätete rikkumise, nimetatud eeskirjade artikli 12a rikkumise, mis puudutab vaimset ahistamist, faktiliste asjaolude osas tehtud ilmse hindamisvea, vaidlustatud aktide fiktiivse või vähemalt ebapiisava põhjendatuse, komisjonipoolse võimu kuritarvitamise töötajate võrdse ja õiglase kohtlemise põhimõtte ning hea halduse põhimõtte rikkumise.